Kempen Sekigahara

Kempen Ketenteraan Sekigahara ialah siri pertempuran kecil dan besar Jepun yang berlaku sebelum dan selepas perang di lembah Sekigahara antara 1598 hingga 1602. Daimyo Jepun ketika itu yang sudah memihak kepada marga Toyotomi saling berperang tidak lama selepas kematian Toyotomi Hideyoshi. Tentera Timur dipimpin oleh Tokugawa Ieyasu sementara Tentera Barat mengaku setia kepada Ishida Mitsunari, Ishida sendiri mengaku setia kepada saki kekuatan Toyotomi yang secara amnya telah melemah. Pertempuran-pertempuran pecah di beberapa daerah Jepun seperti serangan ke atas Keicho Dewa oleh Date Masamune dan Pengepungan Ueda yang dijaga oleh Sanada Masayuki bersama anaknya, Sanada Yukimura di Daerah Shinano. 

Perang secara dramatik menyebabkan berubahnya peta politik Jepun era Sengoku dan akibatnya Keshogunan Tokugawa berkuasa ke atas Toyotomi dan mencabar daimyo lain yang netral atau masih berpihak pada Mitsunari. Masa Sengoku berakhir dalam Pengepungan Osaka pada 1614/1615 dengan kematian putera terakhir Hideyoshi, Toyotomi Hideyori.

 Awal bermulanya konflik 
Perang bermula ketika Hideyoshi yang sakit parah mempercayakan Dewan Lima Ketua (Ukita Hideie, Maeda Toshiie, Uesugi Kagekatsu, Mōri Terumoto, Tokugawa Ieyasu) untuk menjaga Toyotomi Hideyori dan mempersiapkannya sebagai pemimpin Jepun. Meski Marga Toyotomi telah berjaya menyatukan Jepun selama hampir 10 tahun lamanya selepas Pengepungan Odawara, secara am ada beberapa daimyo yang kurang berpuas hati pada pentadbiran Hideyoshi. Salah satunya ialah Ieyasu sendiri yang telah diberikan provinsi Kanto, sebelumnya wilayah itu ialah domain dari Hojo.

Konflik memanas ketika Ieyasu tanpa seizin dari daimyo lain berpindah ke Istana Fushimi dan mematahkan beberapa tetapan Toyotomi, antaranya menikahkan Hidetada dengan bekas Isteri keponakan Hideyoshi. Ieyasu juga sulit untuk diajak berkongsi dengan empat dewan lain. Secara diam-diam, Ieyasu memperkuat ashigaru di wilayahnya. Pada satu peristiwa, salah satu pejawat dari Toyotomi yang bernama Ishida Mitsunari mendekati Maeda Toshiie untuk menekan kuasa politik Ieyasu. Pada masa yang berdekatan, Ieyasu juga telah menandatangani perjanjian non-agresi dengan Maeda.

 Pengasingan Ukite ke Pulau Hachijo 
Selepas Perang di Sekigahara berakhir, Pasukan Tokugawa memburu saki-baki daimyo dan jeneral Mitsunari yang bersembunyi di kampung-kampung. Pada akhir 1600, Mitsunari dibawa paksa ke Kyoto bersama kedua sekutunya yang setia, Ankokuji Ekei dan Konishi Yukinaga. Ketiganya dihukum penggal oleh Ieyasu. Ada beberapa kronik yang menyatakan bahawa Mitsunari dan Sakakibara Yasumasa tetap dibiarkan hidup, tetapi hal ini dibantah oleh banyak sejarahwan. 

Peperangan dengan skala lebih kecil masih belum padam di antara marga pendukung Toyotomi-Mitsunari dan Tokugawa. Salah satunya ialah Perang Matsukawa pada 1601 antara Uesugi yang dipimpin Uesugi Kagekatsu dan Date oleh Date Masamune, kemudian Kyushu dan Shikoku masih belum sepenuhnya tunduk pada Tokugawa. Hal ini berlaku kerana pentadbiran baharu Tokugawa dipandang problematik. Hideie Ukite adalah salah satu petinggi Mitsunari, dia berpindah dari wilayahnya di Bizen ke Satsuma dan dari sana mencabar kedudukan Ieyasu. Satsuma adalah bahagian dari pentadbiran dari marga Shimazu. Dia diasingkan ke Kepulauan Hachijo pada 1603, mengakhiri secara mutlak pertempuran Mitsunari dan pengikutnya ke atas Tokugawa.

 Rujukan